De Kievit (Grypskerk)
De Kievit is in nôtmûne yn Grypskerk yn de provinsje Grinslân.

De mûne waard yn 1899 boud mei gebrûk fan it materiaal fan in ôfbrutsen oaljemûne út Nijesyl. De foargonger, in lytsere mûne dy't letter "De Leeuw" neamd waard, ferhûze nei Echt, dêr't de mûne ôfbaarnde. By de weropbou bleau de fjouwerkante ûnderbou yntakt. De mûne hat sadwaande in tige grutte bedriuwsromte ûnder de stelling. Eartiids wie de mûne ek as pelmûne ynrjochte, mar de hjoeddeiske mûne hat allinne noch in koppel mealstiennen. 

Yn 1989 krige de mûne de namme De Kievit. Ynearsten wie de namme "De Leeuw" foardrogen, mar yn Oldehove stie ek al in mûne mei dy namme. De wjukken hawwe in flecht fan 21,08 meter en binne âldhollânsk fan foarm.

De mûne is eigendom fan de gemeente Westerkertier.

Súdlik fan it doarp stiet noch De Westerhorner, in poldermûne. Yn 2003 waard eastliker dêrfan oan it Van Starkenborghkanaal de Zwakkenburgermûne boud.

Keppeling om utens 
 Mûnedatabase
 De Hollânske Mûne
 Allemolens.nl

Grypskerk
Mole yn Grinslân 
Bouwurk út 1899
Ryksmonumint yn Westerkertier
Nôtmole
Stellingmole